kardosdrur/scandi-wiki huggingface dataset:
Kristin Lavransdatter (film)

Kristin Lavransdatter er et norsk filmdrama fra 1995. Filmen er baseret på Sigrid Undsets roman Kransen (1920). Fortællingen om Kristin Lavransdatter udspiller sig i første halvdel af 1300-tallet, til Den sorte død i 1349. Historien viser menneskenes forhold til kristendommen, hvordan den katolske kirke prægede samfundet og reglerne for et gudfrygtigt liv.

Instruktør er Liv Ullmann. Hovedrollerne spilles af Elisabeth Matheson og Bjørn Skagestad.

I forbindelse med indspilningerne opførte man en middelaldergård, som efterfølgende er åbnet som museet Jørundgard Middelaldersenter.

Handlingen 

Vi befinder os i middelalderens Norge. I begyndelsen af filmen følges Kristins opvækst. Her har hun et særligt nært forhold til faderen, Lavrans, og sammen med ham, moderen Ragnfrid, søsteren Ulvhild, bor hun lykkelig på Jørundgård i Gudbrandsdalen.

Den unge Kristin rammes af tilværelsens mørke kræfter da hendes søster bliver krøbling efter en ulykke, og hun bliver selv udsat for et voldtægtsforsøg. Hun overtaler sin far, Lavrans, og sin forlovede Simon til at sende hende i kloster for et år. Men gudfrygtigheden får modstand da Kristin møder ridderen Erlend Nikolaussøn, som er berygtet for sine erobringer. De trodser samfundets strenge skikke og lover hinanden evig troskab.

Efter at faderen afviser deres ægteskab, beslutter Erlend og Kristin sig for at flygte til Sverige, men de får besøg af Erlends tidligere kæreste, Eline, som er gravid, og hun mener at Erlend er faderen, som han afviser. Eline forsøger at dræbe Kristin ved at give hende gift, men Erlend opdager det, og de tvinger Eline til at drikke det selv, før de sender hende væk i en hesteslæde. Kristin vender tilbage til Jørundgård i stedet for at tage til Sverige.

I slutningen af filmen dør Ulvhild, og Kristins far giver hende lov til at gifte sig med Erlend. Lige før brylluppet brænder kirken ned, og Kristin tror at det er Gud som vil straffe hende.

Eksterne henvisninger 
 
 Foto DVD cover
 Referat fra filmen

Norske film fra 1995
Dramafilm fra Norge
Romantiske film fra Norge
Film der foregår i middelalderen
DJ Mehdi

Mehdi Favéris-Essadi (20. januar 1977 – 13. september 2011), bedre kendt under sit kunstnernavn DJ Mehdi, var en fransk hiphop- og electroproducer.

Mehdi blev født med tunesisk baggrund i Hauts-de-Seine, en af de nordvestlige forstæder i Paris. Han var medlem af det franske electro-kollektiv Ed Banger og har samarbejdet med Daft Punk og Cassius samt engelske Asian Dub Foundation.

DJ Mehdi optrådte i Danmark flere gange – blandt andet på Rust i København i januar 2011.

Han var gift med den franske model og graffiti-kunstner Fafi.

I 2006 udsendte DJ Mehdi albummet Lucky Boy.

DJ Mehdi døde, da et tag, han stod på under en fest, kollapsede.

Diskografi

Album 
Ideal J
 Original Mc's Sur Une MIssion (1996)
 Le Combat Continue (1998)
113
 Ni barreaux, ni barrières, ni frontières (1998)
 Les Princes De La Ville (1999)
 Fout La Merde (2002)
Karlito
 Contenu Sous Pression (2001)
Mapei
 Cocoa Butter Diaries (2009)
Solo work
 The Story Of Espion (2002)
 Des Friandises Pour Ta Bouche (2005)
 Lucky Boy (2006)
 Lucky Boy at Night (2007)

Singler 
 "Wonderbra" ("Paradisiaque", Mc Solaar) (1997)
 "Classik" / "Au Fond De Mon Cœur" / "Esclave 2000" ("Touche D'Espoir", Assassin) (2000)
 "A L'Anciene" / "Les Points Sur Les I Remix" ("Les Points Sur Les I", Intouchable) (2000)
 "Le Ssem" / "Le Jeu de La Mort" ("La Vie Avant La Mort", Rohff) (2001)
 "Couleur Ebène" ("Ouest Side", Booba) (2006)
 "I am Somebody" ("I am Somebody", DJ Mehdi, real: So_Me) (2007)
 "Signatune" (2007)

Remixes 
 1997 Koma – "Realite Rap" (DJ Mehdi RMX)
 1998 113 – "Les Evadés" (Remix)
 1999 Cassius – "Feeling for You" (Cambridge Circus Mix)
 2000 Joakim Lone Octet – "Oleg Dans Les Bois" (DJ Mehdi Remix)
 2000 Manu Key – "Si Tu Savais" (Remix)
 2001 Akhenaton – "K (AKH)" (DJ Mehdi Remix/DJ Mehdi Instrumental Remix)
 2002 Next Evidence – "Dance On" (DJ Mehdi Remix/DJ Mehdi's Dub)
 2002 Étienne de Crécy – "Out of My Hands" (DJ Mehdi Remix)
 2003 Asian Dub Foundation – "Fortress Europe" (Techno Organisation Remix)
 2004 Wayne Shorter – "Footprints" (Dub aka DJ Mehdi Remix)
 2006 Architecture in Helsinki – "In Case We Die"
 2006 New Young Pony Club – "Ice Cream" (DJ Mehdi Remix)
 2007 Outlines- "Just a Lil' Lovin" (album)
 2008 Sam Sparro – "21st Century Life"" (DJ Mehdi Secret Disco Dub)
 2009 Erol Alkan & Boys Noize – "Death Suite" (DJ Mehdi's Simple Acid Edit)
 2009 Miike Snow – "Burial" (DJ Mehdi Remix)
 2009 Miike Snow – ANDY FING P.
 2010 Zombie Nation – Overshoot (DJ Mehdi Remix)

Noter 

Dj's fra Frankrig
Norgesmesterskabet i boksning 1927

Norgesmesterskabet i boksning 1927 blev arrangeret 26-27. marts af Trondhjem Boksekrets i Arbeiderforeningen, Trondhjem.

Medaljevindere 
Kongepokalen blev vundet i vægtklassen fluevægt af Arthur Olsen, Ørnulf.

Herrer

Kilder 
 Egil Røyving, Klar...Boks!, 2005.
 Adresseavisen 28. marts 1927
 Nidaros 28. marts 1927

Boksning i 1927
1927
Norgesmesterskabet i boksning 1928

Norgesmesterskabet i boksning 1928 blev arrangeret 23-25. marts af Oslo Boksekrets i Sportshallen, Oslo.

Medaljevindere 
Kongepokalen blev vundet i vægtklassen letvægt af Haakon Lind.

Herrer

Kilder 
 Egil Røyving, Klar...Boks!, 2005.
 Adresseavisen 26. marts 1928

Boksning i 1928
1928
Norgesmesterskabet i boksning 1929

Norgesmesterskabet i boksning 1929 blev arrangeret 23-24. marts af Bergen Boksekrets i Bergens Turnforenings store sal.

Medaljevindere 
Kongepokalen blev vundet i vægtklassen weltervægt af Olav Frønsdahl.

Herrer

Kilder 
 Egil Røyving, Klar...Boks!, 2005.
 Adresseavisen 25. marts 1929
 Nidaros 25. marts 1929
 Bergens Tidende 25. marts 1929

Boksning i 1929
1929
Boksning (bog)

Boksning er en bog skrevet af Georg Antonius Brustad og udgivet i 1924 af H. Aschehoug & Co. Bogen er et særtryk af kapitlet om boksning i Idrætsboken. Bogen er på i alt 164 sider med en række illustrationer.

Indholdsfortegnelse 
 I. Boksesporten
 II. Litt historik
 III. Almindelig oversikt
 Boksningens natur
 Avgjørelser ved knock-out
 Aarsaken til knock-out
 Betryggelse gjennem bokseregler
 Boksningen som idræt
 IV. Boksningens indøvelse
 Gardstilling
 Øvelser i angrep og forsvar
 De rette støt
 Svingslag
 Hook
 Uppercut
 Parader og undvikelser
 Kontraslag
 Nærkamp – infighting
 Kombinationer av slag
 V. Kampen
 Finter
 Avstandsberegning
 Clinch
 Taktik
 At benytte taugene
 Ringformaliteter og sekundering
 VI. Træningen
 Apparattræningen
 Konditionstræningen
 Træningsboksning (sparring)
 Træningsperiodenes inddeling
 Diæt, bad og massage
 Moraltræning
 VII. Bedømmelse, utbredelse, organisation
 Dommerhvervet
 Dommerne og kampens avbrytelser
 Dommerens pointsbedømmelse
 Kamplederens opgave
 Rundene og bedømmelsens facit
 Autorisation av dommere
 Retningslinjer for et dommerkursus
 Stevner og deres avvikling
 Foreningsvirksomhet
 Apparater og materiel
 Raad til den unge bokser
 Ringen og podiet
 Norsk boksning og organisation
 Statistik
 Bokseregler m.v.
 VIII. Boksekunsten
 IX. Litteraturfortegnelse

Litteratur i 1924
Litteratur fra Norge
Boksning i 1924
Boksebøger
Boxedommeren

Boxedommeren er en bog skrevet af Georg Antonius Brustad og udgivet i 1922 af 
A/S Idrætsliv. Bogen beskriver en dommers opgaver, pligter og betydning. Den giver en indsigt i pointberegningen og kampbedømmelsen. I tillæg indeholder bogen et uddrag af Norges boxeforbunds «Regler for Boxing».

Indholdsfortegnelse 
 Indledning
 Dommerhvervet I
 Dommerhvervet II
 Kampbedømmelsen
 Pointsgivning
 Forsvar, (parade) og forsvarsboxing
 Clinch
 Stilbedømmelse
 Forbudte slag og handlinger
 Faser av bedømmelse
 Tvilsspørsmaal om ekstrarunde
 Situationsbedømmelse
 Bedømmelse som helhet
 «Regler for Boxing»

Litteratur i 1922
Litteratur fra Norge
Boksning i 1922
Boksebøger
Drammens Atletklubb 50 år

Drammens Atletklubb 50 år er en jubilæums-udgivelse i anledning af Drammens Atletklubb's 50-årsjubilæum i 1967. 
Bogen er på 56 sider og dokumenterer DAK's historie indenfor vægtløftning, boksning og brydning fra stiftelsen i 1917 til 1967. I tillæg nævnes DAK's Aldermandsliga, damegruppe, banneret, mærkesmænd og æresmedlemmer. Bogen har et særskilt kapitel der diskuterer nogle af de mest hædrede medlemmer og et andet kapittel beskriver klubbens styre og stil gennem 50 år med navnet på formanden og  enliste over klubbens administration. Sidst i bogen bliver alle hædrede medlemmer samt alle pokaler og trofeer vundet af DAK listet. Bogen er rigt illustrert med sort-hvid billeder af enkeltpersoner og grupper.

Litteratur i 1967
Sport i Norge
Litteratur fra Norge
Boksning i 1967
Boksebøger
The Open Championship 1874

The Open Championship 1874 var en golfturnering afholdt på Musselburgh Links i Musselburgh, Skotland den 10. april 1874 og arrangeret i fællesskab af Prestwick Golf Club, Royal and Ancient Golf Club of St Andrews og Honourable Company of Edinburgh Golfers. Turneringen var den 14. udgave af The Open Championship, men det var første gang, at Musselburgh Links lagde græs til mesterskabet, og det var første gang, at det blev spillet i foråret. 32 spillere, 30 professionelle og to amatører, deltog i turneringen, som blev afviklet som en slagspilsturnering over fire runder på Musselburgh Links' 9-hullersbane, således at antallet af huller fortsat var 36 (indtil da havde man spillet tre runder på Prestwicks 12-hullersbane eller to runder på St Andrews Links' 18-hullersbane).

Titlen blev vundet Mungo Park fra Musselburgh, to slag foran den firedobbelte mester Tom Morris, Jr.. Det var Mungo Parks første sejr i mesterskabet.

Resultater

Kilder / eksterne henvisninger 
Opengolf.com – Previous Opens – Musselburgh 1874 
Opengolf.com – Musselburgh – 1874 
Antique Golf Clubs from Scotland – Open Championship – 1874: Musselburgh

Noter 

1874
Sport i 1874
Mungo Park (golfspiller)

Mungo Park (1835 i Musselburgh – 1904) var en skotsk golfspiller og en del af den kendte, golfspillende Park-familie. Han blev født i Quarry Houses i Musselburgh, som senere blev en af tre byer, som på skift var vært for The Open Championship i 1870'erne og 1880'erne. Han lærte allerede som dreng at spille golf men brugte derefter 20 år som sømand. Han vendte tilbage til sin hjemby i starten af 1870'erne og vandt The Open Championship i 1874 på Musselburgh Links med en vinderscore på 159 slag for 36 huller.

Han brugte sit senere arbejdsliv som lærer, golfbanedesigner og køllemager.

Mungo Parks bror Willie og hans nevø Willie Park, Jr. vandt også begge The Open Championship.

Kilder / eksterne henvisninger 
 OpenGolf.com – Previous Opens – Musselburgh – 1874

Golfspillere fra Skotland
Hvordan skal jeg blive stærk?

Hvordan skal jeg blive stærk? er en bog skrevet af Karl Norbeck og udgivet i 1904.
Bogen giver en introduktion til brydning og boksning og regnes som den første norske brydninge- og boksebog.

Indholdsfortegnelse 
 I. Kap. Hvordan skal jeg blive stærk?
 II. Kap. Lidt om Brydekamp, om dens Regler og dens Værd.
 III. Kap. Almindelige Brydergreb.
 IV. Kap. Nogle norske Kjæmper fra gamle Dage.
 Stærke Nils
 Stærke Bjørn
 Hans Reienæs
 Tron Lundamo
 Mette-Elling
 Store Hans Herningstad.
 V. Kap. Nogle av Nutidens stærke Mænd.
 Eugen Sandow
 Georg Hackenschmidt
 Georg Lurich
 Martin Olsen
Karl Norbeck.
 VI. Kap. Lidt om Boxekunstens Værd og dens Historie.
 VII. Kap. Regler for Boxing.
 A. Almindelige Regler.
 B. Regler for Stilling, Forsvar og Angreb under Boxing.

Litteratur i 1904
Litteratur fra Norge
Boksning i 1904
Boksebøger
Sport i Norge
Caspar Hermann von Krogh (overførster)

Caspar Hermann von Krogh (født 25. april 1784 på Åstrupgård i Åstrup Sogn, død 29. december 1866 på Marielyst ved Haderslev) var en dansk overførster, bror til overforstmester Frederik Ferdinand von Krogh, amtmand Godske von Krogh, general Christoph von Krogh og amtmand Frederik Christian von Krogh.

Han var søn af Frederik Ferdinand von Krogh og var overførster og kammerherre. Caspar Hermann von Krogh ejede gårdene Tåbdrup i Stepping Sogn og Marielyst ved Haderslev og havde formentlig slesvig-holstenske sympatier.

25. juli 1807 ægtede han i Trondhjem Sara Marie Meincke (8. oktober 1780 i Ilsvigen Sogn – 5. marts 1866 på Marielyst).

Kilder 
 Omtale hos Grænseforeningen

Overførstere fra Danmark
Caspar Hermann 2
Danskere i 1800-tallet
Personer fra Sønderjylland (i Danmark)
Tilhængere af slesvig-holstenismen
Kammerherrer fra Danmark
Karl Norbeck

Karl Norbeck (20. juni 1867 i Ullensaker – 14. april 1939 i Jessheim) var en norsk cirkusdirektør og bryder. Han udvandrede i 1887 til USA, men var fra 1895 i Norge. Han arbejdede energisk indenfor brydning, boksning og vægtløftning og deltog i perioden 1900-1910 i mange professionelle brydekampe. I perioden 1905-1929 var han direktør for sirkus Norbeck. Han skrev bogen Hvordan skal jeg blive stærk? som regnes som den første norske bog som beskriver brydning og boksning.

Eksterne henvisninger 

Brydere fra Norge
Cirkus
Faglitterære forfattere fra Norge
Boksere fra Norge
Vægtløftere
Norsksprogede forfattere fra Norge
Idrettsforeningen Ørnulf gjennom 50 år

Idrettsforeningen Ørnulf gjennom 50 år er en bog skrevet i anledning af Ørnulfs 50-årsjubilæum i 1943. Krigen gjorde at bogen først udkom i 1946. Redaktionen bestod af Alf Chr. Lund, Thorbjørn A. Fladvad og Gunnar Jacobsen.

Bogen er på 303 sider og handler om atletik, brydning, boksning, skydning og historien om damegruppen og seniorklubben. Alle begivenheder fra 1893 til 1943 er behørig omtalt i bogen. Bogen er rigt illustreret med billeder af enkeltpersoner og gruppebilleder. I bogen findes der også resultatlister, rekordtabeller og et navne-register med næsten 1000 personer.

Litteratur i 1946
Litteratur fra Norge
Boksning i 1946
Boksebøger
Sport i Norge
The Open Championship 1875

The Open Championship 1875 var en golfturnering afholdt i Prestwick Golf Club i Prestwick, Skotland fredag den 10. september 1875 og arrangeret i fællesskab af Prestwick Golf Club, Royal and Ancient Golf Club of St Andrews og Honourable Company of Edinburgh Golfers. Turneringen var den 15. udgave af The Open Championship, og det var 13. gang at Prestwick Golf Club lagde græs til mesterskabet. 18 spillere, 16 professionelle og to amatører, deltog i turneringen, som blev afviklet som en slagspilsturnering over tre runder på Prestwick Golf Clubs 12-hullersbane.

Titlen blev vundet Willie Park, Sr. fra Musselburgh, to slag foran Bob Martin og yderligere tre slag foran den forsvarende mester Mungo Park, som i øvrigt var lillebror til vinderen. Willie Park, Sr. vandt dermed sin fjerde og sidste Open-titel – de tre første blev vundet i 1860, 1863 og 1866.

Resultater

Kilder / eksterne henvisninger 
Opengolf.com – Previous Opens – Prestwick 1875 
Opengolf.com – Prestwick – 1875  
Antique Golf Clubs from Scotland – Open Championship – 1875: Prestwick

Noter 

1875
Sport i 1875
Georg von Krogh

Georg von Krogh (født 1963 i Oslo) er en norsk organisationsteoretiker og professor ved ETH Zürich og Chair of Strategic Management and Innovation. Han er tillige leder af ETH Zürich's Department of Management, Technology, and Economics.

Von Krogh er en internationalt berømmet ekspert inden for konkurrencestrategier, teknologisk innovation og videnshåndtering.

Von Krogh har publiceret artikler i Harvard Business Review, Management Science, Organization Science, Research Policy, and Strategic Management Journal. Han er redaktør af Organization Studies og medlem af redaktionen på European Management Journal, European Management Review, MIT Sloan Management Review og Long Range Planning.

Priser og hæder 
 The Association of American Publishers' "Best Professional Business Book Award"
 The Organization and Management Theory Division's "Best Symposium Award" at the Academy of Management
 Harvard Business Review's "Breakthrough Idea"
 ETH Zürich's undervisningspris "Goldene Eule"

Eksterne henvisninger 

 Georg von Krogh hos ETH Zürich

Georg
Personer fra Oslo
Faglitterære forfattere fra Norge
Norsksprogede forfattere fra Norge
Alumni fra Norges teknisk-naturvidenskabelige universitet
Klar…Boks!

Klar...Boks! med undertitlen Erindringer om Norsk boksing gjennom et århundre er skrevet af Egil Røyving på vegne af Oslo Boksekrets. Bogen dækker hovedsageligt norsk boksning i årene 1920-1995, med vægt på Oslo Boksekrets. 

Bogen er kronologisk og er derfor velegnet som opslagsværk.

Litteratur fra Norge
Boksebøger
Sport i Norge
DR Bonanza

DR Bonanza er et website under dr.dk med arkiv over en stor del af Danmarks Radios egenproduktion. 
Bonanza åbnede 16. januar 2008 hvor der vises uddrag af det der er blevet produceret i årenes løb. Bonanza er en del af DR's Kulturarvsprojekt som skal sikre DR's programarkiver gennem digitalisering og brugen af arkivernes indhold.

Eksterne henvisninger 
 DR Bonanza

 
Netdatabaser fra Danmark
Danmarks arkiver og arkivalier
Etableret i 2008
The Open Championship 1876

The Open Championship 1876 var en golfturnering afholdt på St Andrews Links i St Andrews, Skotland i efteråret 1876 og arrangeret i fællesskab af Prestwick Golf Club, Royal and Ancient Golf Club of St Andrews og Honourable Company of Edinburgh Golfers. Turneringen var den 16. udgave af The Open Championship, og det var anden gang at St Andrews Links lagde græs til mesterskabet. 34 spillere, 23 professionelle og 11 amatører, deltog i turneringen, som blev afviklet som en slagspilsturnering over to runder på Old Course.

Afgørelsen på mesterskabet blev kaotisk og kontroversiel. Kampen om førstepladsen stod mellem Bob Martin og Davie Strath. Martin var i klubhuset efter sin anden runde med en samlet score på 176 slag, hvilket betød at Strath skulle spille de sidste to huller på højst 10 slag for at sikre sig titlen. Hans tredje slag på 17. hul blev slået, mens der på green fortsat var spillere fra gruppen foran. Straths bold ramte en af spillerne og stoppede tæt på hullet i stedet for måske at have trillet af greenen. Han holede ud på to putts men brugte derefter seks slag på 18. hul, hvilket betød, at han lå helt lige med Martin efter de to runder. Der var imidlertid blevet indgivet en protest mod Davie Straths tredjeslag på 17. hul, men R&A-komiteen besluttede, at der skulle spilles omspil om titlen dagen efter, og først derefter ville komiteen behandle protesten.

Hvis protesten blev taget til følge, var den eneste mulige straf, at Strath blev diskvalificeret. Strath krævede derfor, at protesten blev behandlet inden omspillet. Men det afviste R&A-komiteen, og så nægtede Strath at deltage i omspillet. Efter at have gået banen rundt alene i omspillet dagen efter blev Bob Martin kåret til mester.

Det var tredje gang at Davie Strath endte som nr. 2 i The Open Championship. Han vandt aldrig titlen og døde tre år senere i Australien.

Resultater

Kilder / eksterne henvisninger 
OpenGolf.com – Previous Opens – St Andrews 1876
Antique Golf Clubs from Scotland – Open Championship – 1876: St Andrews

Noter 

1876
Sport i 1876
Oslo Turnforenings Historie 1855–1930

Oslo Turnforenings Historie 1855-1930 med undertitlen Festskrift i anledning av 75 års jubileet er skrevet af Einar S. Ween og udgivet af Oslo Turnforening i 1930. Bogen dokumenterer historien om gymnastikforeningens i forskellige perioder og har et særligt kapitel om Oslo Turnforenings Idrettsparti som var central indenfor udviklingen af norsk boksning. Bogen er på i alt 480 sider hvoraf at kapitlet om Idrettspartiet udgør 21 sider.

Litteratur i 1930
Litteratur fra Norge
Boksning i 1930
Boksebøger
Sport i Norge
Faglitterære bøger
Wilhelm Bernhard von Linstow

Wilhelm Bernhard von Linstow (født 16. marts 1776 i Kiel, død 16. september 1847 i København) var en dansk overførster, bror til August von Linstow og Hans von Linstow og far til Hartwig von Linstow.

Han var søn af Christoph Hartwig von Linstow og var 1805-19 overførster i Nordsjælland, senere jægermester i Lauenburg fra 1819 til sin død. Han var kammerherre.

I 1808 ægtede han Dorothea Margarethe Astrup (født 1. juli 1780 i København, død 2. maj 1832 i Ratzeburg), datter af generalkrigskommissær Haagen Christian Astrup og Anne Marie født Falck.

Der findes et litografi af ham af ubekendt kunstner i Dansk Jagt- og Skovbrugsmuseum.

Kilder 
 Slægtsside

Overførstere fra Danmark
Jægermestre fra Danmark
Wilhelm Bernhard
Danskere i 1700-tallet
Danskere i 1800-tallet
Personer fra Kiel
Personer i Dansk Biografisk Leksikon
Kammerherrer fra Danmark
Tyresåns søsystem

Tyresåns søsystem er et antal søer med fælles afvandingsområde, hovedsageligt   i Huddinge, Haninge, Stockholm, og Tyresö kommuner i Stockholms län i Sverige. Afvandingsområdet som også omfatter midre dele af Botkyrka och Nackaer på 240 km². Søsystemet har to udløb  i Østersøen, begge i Tyresö, det ene fra Fatburen via Follbrinksströmmen ned til Tyresö slot ved Kalvfjärden og det andet udløb fra Albysjön via Uddby kvarn til Uddbyviken i Kalvfjärden.

Søerne i Tyresåns søsystem

Vandløb i Tyresåns søsystem

Kort

Eksterne henvisninger
Tyresåsamarbetet

Södermanland
Tyresåns afvandingsområde
Drevviken

Drevviken er en sø omtrent midt i Stockholms län, på den centrale del af Södertörn. Søen har et areal på godt fem kvadratkilometer. Søen er den største i Tyresåns søsystem.

Drevviken er i dag delt mellem kommunerne Huddinge, Haninge, Stockholm, og Tyresö.

Eksterne henvisninger 

 Drevviken-Långsjöns Fiskevårdsförening 

Søer i Sverige
Tyresåns afvandingsområde
Södermanland
Søren Schou

Søren Schou (født 21. december 1943) er en dansk litteraturforsker, der nu er professor emeritus fra Roskilde Universitetscenter siden 2008, hvor han arbejdede fra 1972. Schou blev uddannet som mag.art. i litteraturvidenskab i 1971 og har især arbejdet med 1900-tallet realistiske danske litteratur. Med Og andre forfattere (2001), der indbragte ham Georg Brandes-Prisen, har han fremdraget og rehabiliteret en række af 1950'ernes oversete forfattere. I tidsskriftartikler især i K&K har han diskuteret og introduceret nyere litteraturteori i en tilgængelig skrivestil, der ellers ikke er karakteristisk for tidsskriftets ofte svært tilgængelige facon. Talentet for formidling har han også udfoldet i litteraturhistoriske fremstillinger, bl.a. i Dansk litteraturs historie, bind 4 (2006). Schou har desuden arbejdet som anmelder på Information og Weekendavisen og som del af bedømmerpanelet ved Kritik og siddet i redaktionen i K&K, hvor han var med fra starten.

Publikationer

Dansk Litteratur 
 Og Andre Forfattere , Roskilde Universitetsforlag, 2001
 Dansk realisme  1960-75 (1976), Medusa, 1976
 "Ganz, ganz unten og ganz, ganz oben : Jakob Ejersbo og middelklasserealismen, der blev væk", i Kritik 2004; Nr. 168-69, s. 90-94
 "Villy Sørensens aktualitet", i K&K , nr. , 19
 "Realismens mimesis..", i Realisme : Indlæg fra realismeseminar i Kolding , (red. Astrid Fosvold), Kolding : Syddansk Universitet, 2004. s. 9-23
 "Det nye ved nyrealismen", i Historier om nyere nordisk kunst og litteratur  (red. Anne Marie Mai ; Anne Borup) Gad, 1999. s. 303-322
 "Realisme og pretext", i Gensyn med realismen  (red. Jørgen Holmgaard), Medusa, 1996. s. 297-318

Litteraturteori 
 60’ernes danske kritik (red.), Munksgaard, 1970
 "Litteraturhistoriens forvandlinger: Tiltrædelsesforelæsning” in Kritik, 2005, nr. 178
 "Det empiriske element i erfaringen", i Dansk Noter, 2004. Nr. 1
 "Ideologikritik", i Litteraturens tilgange : metodiske angrebsvinkler  (red. Johannes Fibiger ; Gerd Lütken ; Niels Mølgaard) Kbh. : Gad, 2001. s. 151-176
 "Paradigmer og mellemtoner", i K&K, nr. 100
 "Et establishment på kant med sig selv : polyfonien i dansk litteraturvidenskab.” in Litteratur & Samfund, nr. 46, 1990
 "Riv paradigmerne ned!", i K&K, nr. 65 – 66, 1989
 "Tekst og intention – Værkets mening – og forfatterens", i K&K, nr. 62, 1988

Bevidsthedssociologi 
 De danske Østfrontfrivillige, Suenson, 1981.

Andet 
 "Litteraturstudiet set med censorøjne", i Kritik, 2000, Nr. 146

Litteraturhistorikere fra Danmark
Ansatte ved Roskilde Universitet
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog